text: 100 idees - Letrame Grupo Editorial
  ISBN:978-84-1114-520-6
  Aquest llibre és una gran guia per educar els nostres fills, amb amor, respecte i il·lusió, tot ajudant-los a créixer com a persones, amb valors, hàbits i, sobretot, molt d'afecte i confiança. Cal ajudar-los a ser autònoms, fomentar la seva seguretat i ensenyar-los a cantar i a ballar, coses que els faran més feliços i capaços d'afrontar-ho tot amb un somriure. Hi trobareu molts i molts temes que us ajudaran a educar des del primer dia i durant els primers 2 o 3 (o 4 o 5) anys, que són bàsics, començant per la manera de parlar i seguint per la manera de relacionar-se. A més a més, tots els temes són fàcils, assequibles i explicats d'una manera molt clara i entenedora, apta per a tots els públics. És, doncs, un llibre de lectura fàcil i ràpida, tot i que inclou 100 idees.
  Hi trobareu respostes a totes i cadascuna de les vostres preguntes i dubtes, des de la dieta fins a com actuar en determinats casos, des de la higiene fins a l'horari, passant per l'aigua, les vacunes, els bolquers o la independència personal. Quan cal introduir l'anglès? Com li parlo? Cada quan canvio els bolquers? L'ajudo poc o l'ajudo molt? Què he der fer si cau? Li he de comprar moltes coses? Jo també aprenc? Nosaltres també tenim importància? Qui mana? Afavoreix la música el desenvolupament personal? Cal ser agraïts? Cal fer pinya? Cal ser positius i optimistes? Qui ens ajudarà i ens farà costat? Segur que, de mica en mica, anireu contestant aquestes preguntes, i aquest llibre us ajudarà a trobar el camí.
  Si no sou pares, també és un bon regal per als vostres amics o parents que ho són des de fa poc o que esperen una criatura.